
Narva linna munitsipaalkoolide 

õpilaste koolilõuna tegeliku maksumuse kehtestamine

1. Asjaolud ja menetluse käik

Alates 01.01.2011.aastast võetakse Eestis maksevahendina kasutusele euro. Käesoleva korraldusega arvestatakse ühe õpilase kohta päevas kehtestatud Narva linna munitsipaalkoolide õpilaste koolilõuna tegelik maksumus ümber eurodesse kooskõlas 01.01.2011. a jõustuva euro kasutusele võtmise seadusega. Ümberarvestatud maksumus moodustab 1,11 eurot. Antud maksumuse suuruse kehtestamisel on lähtutud põhimõttest, et 0,75 euroga kaetakse koolilõuna toiduainete kulude osa vastavalt riigieelarves määratud arvestuslikule maksumusele ja 0,36 euroga kaetakse koolilõuna teenuskulude osa linna põhieelarves ettenähtud vahendite arvelt.
2. Õiguslikud järeldused

Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. 
Vastavalt Narva Linnavalitsuse 15.03.2007.a määruse nr 9 § 2 punktile 2.4 kehtestab Narva Linnavalitsus Narva linna munitsipaalkoolide õpilaste koolilõuna tegeliku maksumuse.
3. Otsus
3.1 Kehtestada Narva linna munitsipaalkoolide õpilaste koolilõuna tegelik maksumus ühe õpilase kohta päevas 1,11 eurot.
4. Rakendussätted
4.1. Tunnistatakse kehtetuks Narva Linnavalitsuse 20.02.2008 korraldus nr 176-k “Narva linna munitsipaalkoolide õpilaste koolilõuna tegeliku maksumuse kehtestamine ja suvekoolilaagrites laste toitlustamiskulude summa aktsepteerimine”.
4.2. Korraldus jõustub 01. jaanuaril 2011. a.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

